ขอเวลาพัก(เหนื่อย)
*ทุกครั้งที่นักเล่นรู้สึกมีความหวังขึ้นมาทีไร “โมนิก้า” ก็มักเห็นตลาดหุ้นไทยอ่อนแรงเป็นประจำนั้น เดี๊ยนถือเป็นเรื่องที่สุดวิสัยจริง ๆ และไม่อยากให้แฟนคลับรู้สึกท้อแท้กับเหตุการณ์ที่เกิดขึ้น เพราะเมื่อเจาะลึกลงไปในรายละเอียดจะเห็นว่า ดัชนีควรหยุดพักเอาแรง เพื่อเดินหน้าขึ้นไปใหม่อีกรอบ ซึ่งเป็นไซเคิลเดิม ๆ ที่นักเล่นเห็นกันมาแล้ว 1 รอบนะจะบอกให้
2 ก.ค. 2562

เจาะกระดาน : โมนิก้าและทีมงาน
*ทุกครั้งที่นักเล่นรู้สึกมีความหวังขึ้นมาทีไร “โมนิก้า” ก็มักเห็นตลาดหุ้นไทยอ่อนแรงเป็นประจำนั้น เดี๊ยนถือเป็นเรื่องที่สุดวิสัยจริง ๆ และไม่อยากให้แฟนคลับรู้สึกท้อแท้กับเหตุการณ์ที่เกิดขึ้น เพราะเมื่อเจาะลึกลงไปในรายละเอียดจะเห็นว่า ดัชนีควรหยุดพักเอาแรง เพื่อเดินหน้าขึ้นไปใหม่อีกรอบ ซึ่งเป็นไซเคิลเดิม ๆ ที่นักเล่นเห็นกันมาแล้ว 1 รอบนะจะบอกให้
*ประเด็นนี้อาจเป็นเรื่องเก่าที่นำมาฉายซ้ำหลายรอบ แต่ยังเป็นเรื่องที่นักเล่นให้ความสนใจเหมือนเดิม “โมนิก้า” จึงค่อนข้างให้ความสำคัญกับเรื่องดังกล่าวเสมอมา โดยเฉพาะในช่วงที่ตลาดหุ้นไทยถูก take profit ช่วงสั้น ๆ จนดัชนีลงมากองอยู่ที่ 1,732.23 จุด ลบไป 8.68 จุด ด้วยมูลค่าการซื้อขาย 6.61 หมื่นล้านบาท มันเป็นจังหวะที่เลี่ยงไม่ได้จริง ๆ เพราะวงรอบของการเคลื่อนตัวขึ้นไปด้านบน ดัชนีจำเป็นต้องผ่านการทดสอบแรงเทขายที่บริเวณ 1,750 จุดก่อนะซี
*ฉะนั้นอย่าได้เป็นกังวลกับอาการย่อตัวเพื่อทะยานขึ้นไปใหม่ เพราะยังมีหุ้นอีกหลายตัวที่เพิ่งขยับตัวอย่างจริงจัง ซึ่งเป็นโอกาสของการ follow buy แบบไม่ต้องคิดอะไรมาก รวมทั้งการอ่อนตัวของหุ้นขนาดใหญ่ก็ยังอยู่บนกรอบแนวรับสำคัญเหมือนเดิม “โมนิก้า” ถึงไม่มีความจำเป็นต้องแสดงอาการตาลีตาเหลือก เพราะทุกอย่างยังอยู่บนหนทางที่ควรจะเป็นไงล่ะค่ะ
*เหมือนกับในรายของ CPALL ทะยานขึ้นมาด้วยความเชื่อกำไรไตรมาส 2 น่าจะเติบโตอย่างมีนัยสำคัญ หลังเห็นสัญญาณกำลังซื้อเริ่มฟื้นตัวอย่างค่อยเป็นค่อยไป ราคาหุ้นเลยไต่เพดานสูงทีละเล็กทีละน้อยเป็นเวลาร่วมเดือน ก่อนจะลงเอยด้วยการยืนปิดที่ระดับ 86.75 บาท บวกไป 0.75 บาท หรือขึ้นไป 0.90% ด้วยมูลค่าการซื้อขาย 2.56 พันล้านบาท กลายเป็นช็อตที่นักเล่นคาดหวังยอดเก่าบริเวณ 90 บาทได้อีกครั้งนะจ๊ะ
*สำหรับรถไฟฟ้ามาหานะเธอ BTS ปักหลักสร้างฐานราคาบริเวณ 12 บาทมาประมาณสัปดาห์นิด ๆ ก่อนระเบิดฟอร์มด้วยการทะยานขึ้นทำ all time high สวนภาวะตลาดหุ้นแดงแจ๋ “โมนิก้า” มองเป็นช็อตของการตะลุยต่อแบบไม่ต้องคิดอะไรมากอีกเช่นกัน เพราะโมเมนตัมของหุ้นเริ่มดีขึ้น แถมสตอรี่กำไรก็สวยวันสวยคืน หุ้นถึงยืนปิดที่ 12.50 บาท บวกไป 0.40 บาท หรือขึ้นไป 3.30% ด้วยมูลค่าการซื้อขาย 1 พันล้านบาทแบบชิว ๆ เจ้าค่ะ
*ส่วนในรายของอสังหาฯ ดาวเด่นอย่าง ORI กลายเป็นหุ้นที่นักเล่นห้ามกะพริบตาเป็นอันขาด เพราะตัวเลขกำไรในไตรมาส 1 ทำได้ค่อนข้างดี และไตรมาส 2 ก็น่าจะดีต่อเนื่อง แถมเมื่อรวมกับช่วงครึ่งปีหลังที่มีการรับรู้รายได้เพิ่มขึ้น “โมนิก้า” ถึงมองการขึ้นมาปิดที่ 8.65 บาท บวกไป 0.70 บาท หรือขึ้นไป 8.80% ด้วยมูลค่าการซื้อขาย 772 ล้านบาท น่าจะเพิ่งเป็นจุดเริ่มต้นของการวิ่งรอบใหม่นะคะ
*เช่นเดียวกับโรงเรียนของหนู SISB ภายใต้การบริหารจัดการของ “เฮียเควิน” ยังคงเป็นหุ้นที่เซฟสุดในมุมของนักเล่นสไตล์คุณค่า เพราะมองในมุมของกำไรโตต่อเนื่องอย่างน้อยอีก 3 ปีแบบสบาย ๆ การขึ้นมาปิดที่ระดับ 7.95 บาท บวกไป 0.40 บาท หรือขึ้นไป 5.30% ด้วยมูลค่าการซื้อขาย 178 ล้านบาท ยังเหลือแก๊ปให้หุ้นวิ่งต่อได้อีกเยอะเลยทีเดียว งานนี้ถึงต้องบอกกันตรง ๆ ว่า จัดหนักไปเลยลูกพี่ !
*ส่วนรายที่ต้องลุ้นหนักพอสมควรอย่าง VNT กลายเป็นช็อตที่ “โมนิก้า” ไม่กล้าฟันธงอะไรทั้งสิ้น เพราะหุ้นขยับตัวขึ้นแรงทีไร ถัดจากนั้นร่วงผล็อยเป็นประจำ แถมตั้งแต่ต้นปี 62 เกิดเหตุการณ์ลักษณะนี้มาแล้วด้วยกัน 2 ครั้ง เดี๊ยนถึงมองราคาปิดที่ 25.75 บาท บวกไป 1.65 บาท หรือขึ้นไป 6.85% ด้วยมูลค่าการซื้อขาย 325 ล้านบาท น่าจะเป็นช็อตวัดใจของเหล่าผู้กล้านะจะบอกให้
*ไหน ๆ ก็เม้าท์ถึงการ “กล้าได้ กล้าเสีย” ขึ้นมาทั้งที “โมนิก้า” ต้องขอเอ่ยถึงหุ้นตรากระโหลกไขว้อย่าง EARTH เพื่อเกาะกระแสกับเขาหน่อย เพราะการที่หุ้นวิ่งขึ้นมาปิดที่บริเวณ 0.66 บาท บวกไป 0.15 บาท หรือขึ้นไป 29.40% ด้วยมูลค่าการซื้อขาย 303 ล้านบาท น่าจะเป็นการสะท้อนภาพการเล่น “เก็งกำไร” มากกว่า “ชื้อลงทุน” จึงต้องติดตามดูกันต่อไปว่า วันนี้จะสร้างปาฏิหาริย์ได้เหมือนวานนี้อีกไหม ?..โปรดติดตามตอนต่อไป..อิอิอิ
*ขนาดหุ้น IFEC ที่เต็มไปด้วยกองเชียร์ กองหนุน และแฟนคลับมากมาย กลับโชว์ฟอร์มสวยแค่วันแรก แต่วานนี้กลับโดนขายหนักมากเหลือเกิน จนราคาหุ้นลงมาปิดที่ 0.78 บาท ลบไป 0.10 บาท หรือลงไป 11.35% ด้วยมูลค่าการซื้อขาย 328 ล้านบาท “โมนิก้า” ถึงกับต้องร้องอุทานเสียงหลง “พระเจ้าช่วย กล้วยทอด” เพราะเดาทางไม่ออกจริง ๆ ว่า ราคาวันนี้จะ “ออกหัว” หรือ “ออกก้อย” ไงล่ะค่ะ